Laster innhold, vennligst vent.. For å se dette innholdet, må du aktivere JavaScript i nettleseren din.

STORSPILTE: Mohamed Elyounoussi skapte mye trøbbel for Celtic i Glasgow. Foto: Andy Buchanan / Afp

– Akkurat nå rangerer jeg dette helt på toppen. Vi vant serien for første gang på 100 år i 2011, men dette er en utrolig stor prestasjon fra alle i klubben – fra langt, langt, langt tilbake i tid, sier Molde-manager Ole Gunnar Solskjær, som kom tilbake til klubben for tre uker siden.

Molde-skalpen i Glasgow betyr nemlig at hverken Ajax, som spilte 0-0 mot Fenerbahce, eller Celtic kan ta igjen romsdalingene med to kamper igjen å spille.

Dét var det neppe noen, heller ingen i Molde, som turte å tro da gruppe A ble en realitet tidligere i høst.

Molde har nå, etter fire spilte kamper, like mange poeng (10) som storhetene Fenerbahce, Ajax og Celtic – til sammen!

Historisk Hestad

Og ikke nok med det: Gjestene herjet til tider med Celtic, som igjen hadde store, store problemer i forsvar.

Laster Twitter-innhold Kunne ikke laste innhold, men du kan gå til twittermeldingen.

Mohamed Elyounoussi straffet avventende Celtic-spillere og sendte Molde i føringen med en herlig halvvolley, mens Daniel Berg Hestad tok tilbake ledelsen etter et strålende forarbeid fra landslagsuttatte «Moi».

Se fyldig kampreferat øverst i saken.

40 år og 99 dager gamle Hestad ble dermed tidenes eldste målscorer i europaligaen, ifølge Statbunker.

HYLLER HELTEN: Sammenligner Hestad med Giggs

Laster Twitter-innhold Kunne ikke laste innhold, men du kan gå til twittermeldingen.

Deila under stort press

Da Celtic begynte å jakte en utligning på tampen, kontret Molde og Ola Kamara, som til slutt ble frarøvet en klar målsjanse av Nir Bitton. Dermed avsluttet Celtic kampen med ti mann, og det var faktisk Molde som sto for kampens største sjanser i sluttminuttene.

Og nå øker presset på Celtic-manager Ronny Deila (40), som altså tapte for Molde også i det første oppgjøret.

Celtic-supporterne viste sin tydelige misnøye ved å servere nordmannen og spillerne en høylytt pipekonsert da dommeren blåste av kampen.

Laster Twitter-innhold Kunne ikke laste innhold, men du kan gå til twittermeldingen.